Ջիլդա (երգչուհի)

**Միրիամ Ալեխանդրա Բիանչի (Ջիլդա, Հիլդա)** ( (), ), արգենտինացի երգչուհի, կումբիա ոճի երգերի հեղինակ։ Առավել հայտնի են Ջիլդայի «No me arrepiento de éste amor», «Fuiste», «No es mi despedida», «Corazón valiente», «Como tú» երգերը։

## Կենսագրություն
Ջիլդան ծնվել 1961 թվականի հոկտեմբերի 11-ին Բուենոս Այրեսի Վիլա Դևոտո շրջանում՝ Օմար և Իսաբել Սկոլների ընտանիքում։ Ծնողները ցանկացել են դստերը Ջիլդա անվանել Չարլզ Վիդորի «Ջիլդա» ֆիլմի գլխավոր հերուսուհու պատվին, որտեղ Ջիլդայի դերը խաղում էր Ռիտա Հեյուորթը, սակայն չի ստացվել, բայց աղջնակին հաճախ կոչել են Ջիլդա։ Հենց այս  անունն էլ նա ընտրել և օգտագործվել է որպես բեմական անուն։

Դպրոցն ավարտելուց հետո Ջիլդան պատրաստվել է դառնալ ֆիզկուլտուրայի ուսուցիչ, բայց 17 տարեկան հասակում, հոր մահից հետո, ստիպված է եղել թողնել ուսումը, որպեսզի օգնի ընտանիքին։

24 տարեկանում ամուսնացել է երիտասարդ իմպրեսարիո Ռաուլը Կագինի հետ։ Մի քանի տարի անց նրանք բաժանվել են։ Ջիլդան ունեցել է երկու երեխա՝ Մարիելն ու Ֆաբրիսիոն։

28 տարեկանում Ջիլդան հաղթել է երաժշտական խմբում մեներգչի տեղը զբաղեցնելու մրցույթում։ Ծանոթացել է Riki Maravilla խմբի կոմպոզիտոր և  ստեղնահար Տոտի Խիմենեսի հետ, ով դարձել է նրա գործընկերն ու կյանքի ընկերը։ Հարազատներն ի սկզբանե հավանություն չեն տվել Ջիլդայի զբաղմունքին՝ գիշերային կյանք, համերգներ, փորձեր, սակայն շուտով հաշտվել են։ 1992 թվականին Խիմենեսը հորդորել է Ջիլդային սկսել սոլո կարիերա և ձայնագրել De Corazón a Corazón ալբոմը՝ օգտագործելով տեղական Magenta լեյբլը։ 1994 թվականին թողարկվել է Pasito a Pasito ալբոմը, որտեղ ընդգրկված էր No Me Arrepiento De Este Amor հիթը։

Ջիլդայի երգերը հնչում են արգենտինական «Վայրի հրեշտակ» հեռուստասերիալում։

## Մահ
1996 թվականի սեպտեմբերի 7-ին Ջիլդան մահացել է ողբերգական ավտովթարից, երբ միկրոավտոբուսը բախվել է բեռնատարին։ Ջիլդայի հետ մահացել են մայրը, դուստրը Մարիելան և խմբի երեք երաժիշտներ։ Հրաշքով փրկվել են Ջիլդայի որդին՝ Ֆաբրիսիոն և Տոտի Խիմենեսը։

## Մրցանակ
Հետմահու Ջիլդային շնորհվել է Garlos Gardel մրցանակ «Տրապիկալ լավագույն երգչուհիներ» անվանակարգում։

## Սկավառակագրություն
### Երաժշտական ալբոմներ
# 1992 - De corazón a corazón - Disgal S.A.
# 1993 - La única - Clan Music
# 1994 - Pasito a pasito con... Gilda (CD) - Clan music
# 1995 - Pasito a pasito con... Gilda (LP) - Santa Fe Records
# 1995 - Corazón valiente (Gold and Double Platinum album in Argentina) - :es:Leader Music
# 1996 - Si hay alguien en tu vida - :es:Magenta Discos
# 1997 - Entre el cielo y la tierra (posthumous) - Leader Music

### Այլ ալբոմներ
# 1997 - 17 Grandes éxitos y remixes - Por siempre Gilda - Universal Music Group
# 1997 - Un sueño hecho realidad - Magenta Discos
# 1998 - Por siempre Gilda 2 - Grandes Exitos y Remixados - Universal Music Group
# 1999 - Cuando canta el corazón - Universal Music Group
# 1999 - Las alas del alma - Leader Music
# 1999 - Un sueño hecho realidad 2 - Temas inéditos - Magenta Discos
# 1999 - Gildance - Músicavisión
# 1999 - El álbum de oro - Universal Music Group
# 2000 - Desde el alma [Grandes éxitos] - Universal Music Group
# 2004 - Colección furia tropical - Warner Bros. Records
# 2005 - Colección de oro Vol 1 - Magenta Discos
# 2005 - Colección de oro Vol 2 - Magenta Discos
# 2006 - Megamix (24 Hits) - Leader Music
# 2007 - La única - Leader Music
# 2008 - La más grande - Magenta Discos
# 2011 - Un amor verdadero (DVD) - Leader Music
# 2011 - 20 grandes éxitos - Leader Music
# 2011 - No me arrepiento de este amor - Leader Music
# 2014 - Grandes éxitos - Magenta Discos

## Մամուլում
2012 թվականին լրագրող Ալեխանդրո Մարգիլիսը Grupo Editorial Planeta հրատարակչության միջոցով հրատարակել է «Gilda, la abanderada de la bailanta» (նրա միակ վավերացված կենսագրականը)։

2015 թվականին ռեժիսոր Իվան Էսպեչը բեմադրել է «Ջիլդա» պիեսը, որտեղ գլխավոր դերում հանդես է եկել Ֆլորենսիա Բերթոլդը։

2016 թվականի սեպտեմբերի 15-ին՝ Ջիլդայի մահվան 20-րդ տարելիցին, նկարահանվել է նրա կյանքի և կարիերայի մասին պատմող «Gilda, no me arrepiento de este amor» (Ես Ջիլդան եմ) կենսագրական ֆիլմը, որտեղ  Ջիլդայի դերում հանդես է եկել Նատալիա Օրեյրոն։

## Ծանոթագրություններ

## Արտաքին հղումներ
* 

Կատեգորիա:Ավտոճանապարհային վթարներից զոհվածներ
Կատեգորիա:Արգենտինացի երգչուհիներ
Կատեգորիա:Արգենտինացի կոմպոզիտորներ
Կատեգորիա:Բեմական կեղծանուններ
Կատեգորիա:Արգենտինացի երաժիշտներ